毛滂
呈蔡内翰
鄙夫十年江洚客，岸草汀鸥随步屧。
稍收晚景付长竿，河伯供鱼慰弹铗。
烟云不锁北阙心，飞出乱山青万叠。
束书却入国东门，觚棱瑞日明书笈。
蹇驴破晓踏春泥，谁家暖气生牙颊。
门前宾客鄙可怜，纷如寒蚕饥望叶。
主人看屋客看地，士氯萧条无一捻。
迩年恰得玉堂家，名在执鞭犹炜烨。
玉堂丈人廊庙资，宝带垂鱼光绕胁。
棣萼青春自一门，璇题白日常三接。
侧闻好士礼作罗，织鳞弱翮归渔猎。
蹉跎岁晚曳裾人，半彫鬓绿仍随牒。
涧溪幽菜傥可羞，试鸡万钱聊一筴。